Második kóstoló program: dió
2017-11-03 14:00 - 16:00 (Europe/Helsinki) | Magyar Bocuse d’Or Akadémia tankonyha, Albertirsai út 10., B épület, Budapest, 1101
Kedves Pannon Gasztronómiai Akadémia Egyesületi Tagok!
Engedjétek meg, hogy figyelmetekbe ajánljuk alapanyag tesztsorozatunk második programját!
A kóstoló program helyszíne ismét a Magyar Bocuse d’Or Akadémia tankonyhája (1101 Budapest, Albertirsai út 10., B épület) lesz.
Az első program sikerére való tekintettel, legyetek kedvesek jelezni számunkra érdeklődéseteket/részvételi szándékotokat, hogy felmérhessük, mekkora létszámmal készülhetünk az ingyenes, de regisztrációhoz kötött tesztelésre.
A második teszt időpontja 2017. november 3., 14:00 óra, témája pedig a dió és a dióból készült termékek/ dióolaj, zölddió befőtt, stb./.
Amennyiben van esetleg olyan megbízható hazai termelőre javaslatotok, akiknek termékét szívesen ajánlanátok tesztelésre, kérjük azt is jelezzétek számunkra, hogy fel tudjuk venni vele a kapcsolatot.
Bármilyen kérdéssel forduljatok hozzánk bizalommal, várjuk szíves visszajelzéseteket 2017. október 30. 14:00 óráig.

Szarvasgombák közelebbről
2017-11-27 11:00 - 14:00 | Somogy Kertje Üdülőfalu és Étterem, központi épület, Kossuth Lajos u. 90., Bonnya, 7281
Tisztelt Tagtársaink!
Engedjék meg, hogy figyelmükbe ajánljuk a „Szarvasgombák közelebbről” elnevezésű eseményt, mely részben Akadémiánk égisze alatt kerül megrendezésre.
A meghívót mellékletként csatoltuk az Önök számára, illetve az esemény részleteit az alábbiakban is megtekinthetik:
Az esemény helyszíne:
7281 Bonnya, Kossuth Lajos u. 90., Somogy Kertje Üdülőfalu és Étterem, központi épület
Az esemény időpontja:
2017. november 27., 11:00-14:00 (kérjük a kezdés előtt legkésőbb 10 perccel érkezzen meg)
Program:
1. Rendezvény megnyitása, köszöntő-Nemzeti Agrárgazdasági Kamara
2. A hazai szarvasgomba fajok és a legfontosabb felhasználási tudnivalók bemutatása (pl. mikor gyűjthető és értékesíthető, tárolási szabályok, stb.)
-Vrancsik Tibor (Erdőkert), gombaszakellenőr
3. Szarvasgomba bemutató és tájékoztató a gasztronómiai felhasználási lehetőségekről-Vieger Ferenc és Sulyok Tamás szarvasgombászok
4. Élő szarvasgombakeresés bemutató (rejtett mintákkal)
-Vieger Ferenc, szarvasgombász
5. Szarvasgombás készítmények bemutatása, kóstolása
6. Műhelybeszélgetés a résztvevőkkel a szarvasgombákról, a szarvasgombák felhasználási lehetőségeiről, valamint a szarvasgombák
beszerzési lehetőségeiről
Az esemény ingyenes, de regisztrációhoz kötött (regisztrációs részletek a meghívóban).
Várjuk Önöket sok szeretettel!
